3.7.2023
DA
Den Europæiske Unions Tidende
C 235/63
Oplysninger vedrørende sagen for EUIPO Ansøger af det omtvistede varemærke: Bonami.CZ, a.s.
Det omtvistede varemærke: Ansøgning om EU-ordmærke Bonami — registreringsansøgning nr.
18 009 799 Sagen for EUIPO: Indsigelsessag Den anfægtede afgørelse: Afgørelse truffet den 23. februar 2023 af Femte Appelkammer ved EUIPO (sag R 1291/2022-5)
Påstande — Den anfægtede afgørelse annulleres og indsigelsen forkastes i det hele. — EUIPO og intervenienten tilpligtes at betale sagsomkostningerne.
Anbringender — Tilsidesættelse af processuelle krav i forbindelse med angivelse (online) af begrundelsen af indsigelsen — Tilsidesættelse af artikel 8, stk.
1, litra b), i Europa-Parlamentets og Rådets forordning (EU) 2017/1001.
Sag anlagt den 13. maj 2023 — WI mod Kommissionen (Sag T-249/23) (2023/C 235/77) Processprog: italiensk Parter Sagsøger: WI (ved advokat M. Velardo) Sagsøgt: Europa-Kommissionen
Sagsøgerens påstande — Afgørelsen af 5.
maj 2022, hvorved sagsøgeren ikke blev opført på reservelisten efter udvælgelsesprøve EPSO/AD/380/19-AD7 og EPSO/AD/380/19-AD9, annulleres. — Afgørelsen af 15. juli 2022, hvorved anmodningen om fornyet prøvelse af afgørelsen om ikke-opførelse på reservelisten efter udvælgelsesprøve EPSO/AD/380/19-AD7 og EPSO AD/380/19-AD9 blev afslået, annulleres. — Ansættelsesmyndighedens afgørelse af 10. februar 2023, der fiktivt følger af mere end fire måneders tavshed fra EPSO’s side, om afslag på klage indgivet den 10. oktober 2022 i henhold til artikel 90, stk.
2, i vedtægten for tjenestemænd i Den Europæiske Union (herefter »vedtægten«), annulleres. — Europa-Kommissionen tilpligtes at betale sagsomkostningerne.
Søgsmålsgrunde og væsentligste argumenter Til støtte for søgsmålet har sagsøgeren anført syv anbringender. — Første anbringende om tilsidesættelse af de lovbestemmelser, som regulerer sprogordningen ved EU-institutionerne.
Gennemførelsen af den skriftlige og den mundtlige prøve på et andet sprog (engelsk og fransk) end sagsøgerens modersmål forhindrede en korrekt bedømmelse af vedkommendes kompetencer, eftersom resultatet af prøverne også afhang af sprogkundskaber.
Herved blev også vedtægtens artikel 27 tilsidesat.